CELEX: 62011CB0563
Language: lv
Date: 2013-02-28 00:00:00
Title: Lieta C-563/11: Tiesas (piektā palāta) 2013. gada 28. februāra rīkojums (Augstākās tiesas Senāts (Latvija) lūgums sniegt prejudiciālu nolēmumu) — SIA Forvards V/Valsts ieņēmumu dienests (Reglamenta 99. pants — Nodokļi — PVN — Sestā Direktīva — Tiesības uz nodokļa atskaitīšanu — Atteikums — Sabiedrības izsniegts rēķins, kas ir uzskatāms par fiktīvu)

4.5.2013   
            
            
               LV
            
            
               Eiropas Savienības Oficiālais Vēstnesis
            
            
               C 129/2
            
         Tiesas (piektā palāta) 2013. gada 28. februāra rīkojums (Augstākās tiesas Senāts (Latvija) lūgums sniegt prejudiciālu nolēmumu) — SIA Forvards V/Valsts ieņēmumu dienests
   (Lieta C-563/11) (1)
   
   (Reglamenta 99. pants - Nodokļi - PVN - Sestā Direktīva - Tiesības uz nodokļa atskaitīšanu - Atteikums - Sabiedrības izsniegts rēķins, kas ir uzskatāms par fiktīvu)
   2013/C 129/03
   Tiesvedības valoda — latviešu
   
      Iesniedzējtiesa
   
   Augstākās tiesas Senāts
   
      Lietas dalībnieki pamata procesā
   
   
      Prasītāja: SIA Forvards V
   
      Atbildētājs: Valsts ieņēmumu dienests
   
      Priekšmets
   
   Lūgums sniegt prejudiciālu nolēmumu — Augstākās tiesas Senāts — Padomes 1977. gada 17. maija Sestās direktīvas 77/388/EEK par to, kā saskaņojami dalībvalstu tiesību akti par apgrozījuma nodokļiem — Kopēja pievienotās vērtības nodokļu sistēma: vienota aprēķinu bāze (OV L 145, 1. lpp.), 17. panta 2. punkta a) apakšpunkta interpretācija — Priekšnodoklī samaksātā PVN atskaitīšana — Nodokļa maksātāji, kuri izpilda valsts tiesību aktos prasītos nosacījumus, lai atskaitītu nodokli, kas samaksāts preču iegādes brīdī, attiecībā uz kuru nav konstatēta nekāda ļaunprātīga rīcība — PVN atskaitīšanas tiesību atteikums gadījumā, kad ir pierādīts, ka otra darījuma puse nevar piegādāt formāli likumīgā rēķinā minētās preces
   
      Rezolutīvā daļa:
   
   Padomes 1977. gada 17. maija Sestās direktīvas 77/388/EEK par to, kā saskaņojami dalībvalstu tiesību akti par apgrozījuma nodokļiem — Kopēja pievienotās vērtības nodokļu sistēma: vienota aprēķinu bāze, kurā grozījumi ir izdarīti ar Padomes 1995. gada 10. aprīļa Direktīvu 95/7/EK, 17. panta 2. punkta a) apakšpunkts ir jāinterpretē kā tāds, kas nepieļauj, ka nodokļu rēķina saņēmējam tiek atteiktas priekšnodoklī samaksātā pievienotās vērtības nodokļa atskaitīšanas tiesības, pamatojoties uz to, ka, ņemot vērā šī rēķina izsniedzēja īstenoto krāpšanu vai pieļautās nelikumības, ar šo rēķinu saistītais darījums ir uzskatāms par tādu, kurš faktiski nav noticis, ja vien netiek pierādīts, ņemot vērā objektīvus pierādījumus un nepieprasot minētā nodokļu rēķina saņēmējam veikt pārbaudi, kura tam nav jāveic, ka šis saņēmējs zināja vai viņam bija jāzina, ka minētais darījums ir iesaistīts krāpšanā PVN jomā, kas ir jāpārbauda iesniedzējtiesai.
   
      (1)  OV C 13, 14.1.2012.